# Rho de la Corona Boreal

Rho de la Corona Boreal (ρ Coronae Borealis) és un estel de la constel·lació de la Corona Boreal de magnitud aparent +5,40. Visualment està situada al nord de ι Coronae Borealis i al nord-est de θ Coronae Borealis i Alphecca (α Coronae Borealis).
Distant 56,8 anys llum del sistema solar, Rho Coronae Borealis és una nana groga anàleg solar de tipus espectral G0V i 5.855 K de temperatura. De massa pràcticament igual a la massa solar i amb un radi un 35% més gran que el radi solar, té una lluminositat equivalent a 1,70 sols. La seua metal·licitat, basada en l'abundància de ferro, és aproximadament 2/3 de la del nostre estel. Mostra una activitat de cromosfèrica relativament baixa i és un estel de lenta rotació, completant un gir en aproximadament 20 dies; aquest valor és lleugerament inferior al del Sol —25,4 dies. Hom pensa que Rho Coronae Borealis està prop del final de la seva etapa com a estel de la seqüència principal. Això concorda amb la seva edat estimada, al voltant d'11.000 milions d'anys.
Rho Coronae Borealis té un disc circumestel·lar de pols que pot ser similar en composició al Cinturó de Kuiper del Sistema Solar, podent estendre's fins a 85 ua de l'estel.

## Sistema planetari

En 1997 es va anunciar el descobriment d'un planeta extrasolar, denominat Rho Coronae Borealis b, amb almenys la massa de Júpiter, orbitant molt prop de l'estel —amb prou feines a 0,22 ua, una mica més de la meitat de la distància entre Mercuri i el Sol— amb un període orbital de 39,85 dies.
| Company (En ordre des de l'estrella) | Massa (M$_J$) | Període Orbital (dies) | Eix semimajor (AU) | Excentricitat |
| Rho Coronae Borealis b | > 1,04 | 39,845 | 0,22 | 0,04 ± 0,015 |
S'ha proposat la presència d'un segon planeta més massiu —Rho Coronae Borealis c— en una òrbita exterior. No obstant això, anàlisi astromètrics posteriors suggereixen que el primer planeta podria tenir una massa molt major que la inicialment calculada, al voltant de 115 vegades la massa de Júpiter, no sent en aquest cas un planeta sinó una tènue nana roja acompanyant.

## Referències

* ↑ Olin J. Eggen «Space-velocity vectors for 3483 stars with proper motion and radial velocity». Royal Observatory Bulletin, 1962, pàg. 79.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: 143761 b/ HD 143761 b. Llengua del terme, de l'obra o del nom: anglès.
* ↑ Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* ↑ Howard Isaacson «Three Temperate Neptunes Orbiting Nearby Stars» (en anglès). Astrophysical Journal, 1, 10-10-2016, pàg. 46–46. DOI: 10.3847/0004-637X/830/1/46.
* ↑ «Towards a fundamental calibration of stellar parameters of A, F, G, K dwarfs and giants» (en anglès). Astronomy and Astrophysics, 11-1998, pàg. 858–871.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «F- and G-type stars with planetary companions: υ Andromedae, ρ¹ Cancri, τ Bootis, 16 Cygni and ρ Coronae Borealis» (en anglès). Astronomy and Astrophysics, 1998, pàg. 942–952.
* ↑ «LHS 3145 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* 1 2 Rho Coronae Borealis (Solstation)
* 1 2 3 Takeda, Genya; Ford, Eric B.; Sills, Alison; Rasio, Frederic A.; Fischer, Debra A.; Valenti, Jeff A. «Structure and Evolution of Nearby Stars with Planets. II. Physical Properties of ~1000 Cool Stars from the SPOCS Catalog». The Astrophysical Journal Supplement Series, 168, 2, 2007. pp. 297-318.
* ↑ Henry, Gregory W.; Baliunas, Sallie L.; Donahue, Robert A.; Fekel, Francis C.; Soon, Willie «Photometric and Ca II H and K Spectroscopic Variations in Nearby Sun-like Stars with Planets. III.». The Astrophysical Journal, 531, 1, 2007. pp. 415-437.
* ↑ Noyes, Robert W.; Jha, Saurabh; Korzennik, Sylvain G.; Krockenberger, Martin; Nisenson, Peter; Brown, Timothy M.; Kennelly, Edward J.; Horner, Scott D. «A Planet Orbiting the Star ρ Coronae Borealis». The Astrophysical Journal, 483, 1997. pp. L111–L114.
* ↑ Noyes, Robert W.; Jha, Saurabh; Korzennik, Sylvain G.; Krockenberger, Martin; Nisenson, Peter; Brown, Timothy M.; Kennelly, Edward J.; Horner, Scott D. «A Planet Orbiting the Star ρ Coronae Borealis». The Astrophysical Journal, 483, 1997. pp. L111–L114.
* ↑ «Planet rho CrB b» (en anglès). Extrasolar Planets Encyclopaedia. Observatori Meudon. [Consulta: 15 desembre 2020].
* ↑ Han, Inwoo; Black, David C.; Gatewood, George «Preliminary Astrometric Masses for Proposed Extrasolar Planetary Companions». The Astrophysical Journal, 548, 1, 2001. pp. L57-L60.